იბიცას საქმე

იბიცას საქმე () — პოლიტიკური სკანდალი ავსტრიაში, რომელშიც მონაწილეობდნენ ჰაინც-კრისტიან შტრახე, ავსტრიის ყოფილი ვიცე-კანცლერი და თავისუფლების პარტიის ლიდერი და იოჰან გუდენუსი, თავისუფლების პარტიის ლიდერის მოადგილე.

სკანდალი გამოიწვია 2019 წლის 17 მაისს ფარულად ჩაწერილი ვიდეოს გამოქვეყნებამ, რომლის დამკვეთი იყო ირანში დაბადებული იურისტი რამინ მირფახრაი (), 2017 წლის ივლისის ჩანაწერში ჩანს მაშინდელი ოპოზიციური პოლიტიკოსების, შტრახეს და გუდენუსის განხილვა. ვიდეოში ასევე ჩანს ალიონა მაკაროვა, რომელიც რუსი ბიზნესმენის იგორ მაკაროვის დისშვილი იყო.

სკანდალმა გამოიწვია ავსტრიის მმართველი კოალიციის დაშლა 2019 წლის 18 მაისს და ვადამდელი არჩევნების გამოცხადება. კენჭისყრაზე 27 მაისს, პარლამენტმა სებასტიან კურცს მისცა უფლებამოსილება ავსტრიის კანცლერის პოსტზე, ხოლო 28 მაისს დაინიშნა დროებითი მთავრობა. არჩევნები დაინიშნა 29 სექტემბერს. 2020 წელს პროკურატურამ გამოაქვეყნა ვიდეოს ნაწილობრივი ჩანაწერი. ახალ მასალაში სტრახემ უარი რაიმე უკანონო ქმედებაზე.

 ვიდეო 
მინი|ჰაინც-კრისტიან შტრახე 2020 წელს
მარცხნივ|მინი|იოჰან გუდენუსი 2012 წელს
2019 წლის 17 მაისს Der Spiegel-მა და Süddeutsche Zeitung-მა განაცხადეს, რომ 2017 წელს შტრახეს და თავისუფლების პარტიის წევრს, იოჰან გუდენუსს შესთავაზა საარჩევნო მხარდაჭერა ქალმა, რომელიც წარმოადგენდა რუსი ოლიგარქის იგორ მაკაროვის დისშვილს.. ბრალდებების წყარო იყო ვიდეო, რომელიც იბიცაზე ნაქირავებ ვილაში ჩაიწერა 2017 წლის ივლისში, სადაც აშკარად ჩანს, რომ შტრახე თანახმაა შესთავაზოს ქალს დახმარება ავსტრიაში ბიზნეს კონტრაქტების შეძენაში, ავსტრიის მომავალი არჩევნების მხარდაჭერის სანაცვლოდ. ხუთი ადამიანი მონაწილეობდა შეხვედრაში, თანახმად გერმანიის საინფორმაციო საშუალებებისა, რომლებმაც შეისწავლეს ფირის ნაწილები, მაგრამ მათ არ ჰქონდათ სრული ჩანაწერები. მათ შორის იყვნენ ჰაინც-კრისტიან შტრახე; ქალი, რომელმაც თქვა, რომ ის რუსი ოლიგარქის დისშვილია; თარჯიმანი (რომელიც მასთან ერთად მოვიდა); თავისუფლების პარტიის კიდევ ერთი ჩინოვნიკი, იოჰან გუდენუსი, რომელმაც, როგორც ჩანს, შეხვედრა მოაწყო და გუდენუსის მეუღლე, თაჯანა. პირები საუბრობდნენ ინგლისურ, გერმანულ და რუსულ ენებზე. 

Der Spiegel-ის თანახმად, კადრებში შტრახემ სავარაუდო ინვესტორს უთხრა, რომ იგი ბევრჯერ იყო ნამყოფი რუსეთში და მას ჰქონდა შეხვედრები რუსეთის პრეზიდენტის ვლადიმერ პუტინის მრჩევლებთან "სტრატეგიული თანამშრომლობის" შექმნის მიზნით. იგი დაეთანხმა ქალის წინადადებას, რომ ის შეიძლება დაეხმაროს თავის პარტიას 2017 წლის არჩევნებში მასობრივი ტირაჟის ტაბლოიდის, Kronen Zeitung-ის ყიდვით; კადრებში საუბრის დროს, შტრახემ თქვა, რომ მას ჰქონდა კონტაქტები ისრაელელ ჩინოვნიკებთან, რომლებიც ეწინააღმდეგებოდნენ მემარცხენე პოლიტიკას ისრაელში და რომ იგი მიიწვიეს ჩინეთში ავსტრიასა და ჩინეთს შორის ბიზნესის განვითარების მიზნით. როგორც ჩანს, შტრახემ თქვა, რომ კომპანიები Glock Ges.m.b.H. ნოვომატიკი და ინვესტორები ჰეიდი ჰორტენი და რენე ბენკო დიდძალ შემოწირულობებს ატარებდნენ როგორც FPÖ ასევე ÖVP არაკომერციული ასოციაციების გამოყენებით. შტრახემ ასევე თქვა, რომ ჰანს პიტერ ჰასელშტაინერი, სამშენებლო კომპანია Strabag-ის ძირითადი აქციონერი, აღარ მიიღებდა საკომისიოებს მთავრობისგან. 

 შეხვედრა 
შეხვედრა ვილაში მოაწყო გუდენუსმა, რომელსაც მანამდე რამდენიმე შეხვედრა ჰქონდა ქალთან ვენაში; 

ერთ-ერთ ეპიზოდში გუდენუსი შტრახეს უთხრა: "არა, ეს მახე არ არის". იოჰან გუდენუსმა მოგვიანებით ინტერვიუში განაცხადა, რომ პირი, რომელიც პირველად დაუკავშირდა რუსი ოლიგარქის დისშვილს და რომელიც ასევე ესწრებოდა პირველ შეხვედრას 2017 წლის 24 მარტს, იყო ადვოკატი ვენიდან. ინტერვიუს თანახმად, მამაკაცმა ასევე დაადასტურა ქალისა და მისი გერმანელი თანამონაწილის ვინაობა გუდენუსისთვის. ადვოკატმა თავად თქვა უარი პრესისთვის ინფორმაციის მიცემაზე, მიუთითა ადვოკატისა და კლიენტის ინდივიდუალობაზე და მოითხოვა, რომ მისი სახელი არ დასახელებულიყო პუბლიკაციებში.

 ლიტერატურა 

 The 2019 Austrian government crisis – political consequences of the Ibiza affair / www.researchgate.net / December 2019 / Annales Universitatis Mariae Curie-Sklodowska sectio M Balcaniensis et Carpathiensis 4(1):53 / DOI:10.17951/bc.2019.4.1.53-67

 რესურსები ინტერნეტში 

 ორიგინალი სტატიები - Der Spiegel

 სქოლიო 
კატეგორია:სკანდალი
კატეგორია:სკანდალი ტიპის მიხედვით
კატეგორია:სკანდალები
კატეგორია:პოლიტიკა
კატეგორია:პოლიტიკური სკანდალები
კატეგორია:პოლიტიკური სამართალი
კატეგორია:სასამართლო პროცესები
კატეგორია:ჩანაწერები